ai4bharat/Pralekha huggingface dataset:
آبی وسائل، دریائی ترقیات اور گنگا احیاء کی وزارت
آبی وسائل کے کاموں میں تکنیکی ٹیکسٹائل کے استعمال پر سیمینار کا انعقاد
نئی دہلی،29؍ اپریل، آبی وسائل ، دریا کی ترقی اور گنگا کے احیاء کی وزارت نے آج نئی دہلی میں ’’آبی وسائل کے کاموں میں تکنیکی ٹیکسٹائل کا استعمال‘‘ کے موضوع پر ایک روزہ تکنیکی سیمینار کا انعقاد کیا۔
تکنیکی ٹیکسٹائل کا استعمال پوری دنیا میں پچھلی کئی دہائیوں سے کیا جارہا ہے۔ ان مادوں نے آبی وسائل کے بنیادی ڈھانچے کے پروجیکٹوں کے لئے سول اور جیو- ٹیکنیکل انجینئرنگ میں کئی استعمال کے لئے اختراعی انجینئرنگ کے حل پیش کئے ہیں۔ اگرچہ تکنیکی ٹیکسٹائل ترقی یافتہ اور کئی ترقی پذیر ملکوں میں وسیع طور پر استعمال ہورہی ہے لیکن بھارت کو ابھی بھی بڑے پیمانے پر تکنیکی ، معاشی اور ماحولیاتی فوائد کو حاصل کرنا ہے۔ بھارت کے کئی علاقے سیلاب اور ماحولیاتی تنزلی کا سامنا کررہے ہیں۔ کچھ علاقوں میں سیلاب کا بندوبست اور کنٹرول کا نظام تکنیکی ٹیکسٹائل کی ٹیوبس ، کنٹینروں اور بیگس پر انحصار کرسکتے ہیں۔ تکنیکی ٹیکسٹائل کنکٹریٹ سے زیادہ بہتر پائی گئی ہے کیونکہ پانی کے تحفظ کے لئے اس میں زیادہ لچک اور زیر زمین اسے لگانے میں زیادہ آسانی ہوتی ہے۔ سیمینار میں آبی وسائل کے سیکٹر میں تکنیکی ٹیکسٹائل کے وسیع تر استعمال کی حوصلہ افزائی کے لئے اس کے استعمال کے شعبوں ، اس کی بہترین پریکٹس اور نظام کو اجاگر کیا گیا۔ اس کے علاوہ یہ سیمینار متعلقہ فریقوں کے لئے تکنیکی ٹیکسٹائل کی اگلی سطح تک کے استعمال کے لئے ایک نقشہ راہ فراہم کرنے والا ثابت ہوا ہے۔
مختلف شعبوں سے تعلق رکھنے والے مقرروں نے معیار ، بینچ مارکنگ اور تجربے ، آبی وسائل کے تحفظ کے لئے تکنیکی ٹیکسٹائل اور تکنیکی ٹیکسٹائل وغیرہ سے متعلق امور اور ان کے طریقہ استعمال پر تفصیل سے تبادلہ خیال کیا۔
اس پروگرام کا انعقاد آبی وسائل ، دریا کی ترقی اور گنگا کے احیاء کی وزارت نے کیا تھا ، جس میں مرکزی محکموں ، ریاستی حکومتوں ، آبی وسائل میں کام کرنے والے ریاستوں کے انجینئرنگ کے محکمے ، ادارے ، کالج ، یونیورسٹیاں اور مینوفیکچرنگ کی انجمن ، تجارتی انجمنوں ، مشیروں اور ٹھیکیداروں کے اعلیٰ عہدیداروں نے شرکت کی۔
اس سیمینار کی صدارت سی ڈبلیو سی کے چیئرمین مسعود حسین ، آبی وسائل ، دریا کی ترقی اور گنگا کی احیاء کی وزارت کی ایڈیشنل سکریٹری محترمہ ٹی راجیشوری،ڈی اینڈ آر ، سی ڈبلیو سی کے رکن جناب این کے ماتھر ڈائریکٹر سی ایس ایم آر ایس جناب اس ایل گپتا اور آر اینڈ ڈی ڈویزن کے ڈائریکٹر انج کنول ، آبی وسائل ، دریا کی ترقی اور گنگا کی احیاء کی وزارت کے دیگر سینئر عہدید اروں نے شرکت کی۔ سی ڈبلیو سی کے چیئرمین نے آبی وسائل کے کاموں میں تکنیکی ٹیکسٹائل کے استعمال سے متعلق پریکٹس مینوول جاری کیا۔
۔۔۔۔۔۔۔۔۔۔۔۔۔۔

U-1987
(Visitor Counter : 68
وزارت دفاع
دفاع کے سکریٹری نے این ڈی سی میں ’فورس اِن اسٹیٹ کرافٹ‘ نامی کتاب کا اجراء کیا
نئی دہلی، 13 نومبر 2021:
دفاع کے سکریٹری ڈاکٹر اجے کمار نے 13 نومبر 2021 کو نئی دہلی میں نیشنل ڈفینس کالج  میں کمانڈینٹ ایئر مارشل دیپ تیندو چودھری اور این ڈی سی میں پریزیڈنٹس چیئر آف ایکلینس ایئر وائس مارشل  ارجن سبرامنیم  کے ذریعہ مرتب کردہ کتاب ’’فورس اِن اسٹیٹ کرافٹ‘‘ کا اجراء کیا۔ یہ کتاب دہشت گردی مخالف مہمات، شمال مشرقی خطے میں تصادم، فضائی طاقت، نیوکلیائی صورتحال، وغیرہ جیسے موضوعات پر مضامین کا ایک مجموعہ ہے، جو بھارت کی قومی سلامتی کی تصوراتی تفہیم اور پہلوؤں کے بارے میں معلومات فراہم کرتی ہے۔
کتاب میں تعاون دینے والے تمام حضرات مسلح افواج کے جید سورماں رہے ہیں، جن کے پاس فوجی کاروائیوں کا وسیع تجربہ ہے اور افواج اور اس کے استعمال سے متعلق متعدد اہم بنیادی باتوں کے بارے میں سمجھ رہی ہے۔ چونکہ قومی سلامتی کا موضوع ہر ایک شہری کو متاثر کرتا ہے، اس لیے ماہرانہ حکمرانی میں افواج سے متعلق امور کی نفیس اور لطیف سمجھ کی طویل عرصے سے ضرورت رہی ہے، اور اس کتاب سے اس خلاء کو پر کرنے کی امید کی جاتی ہے۔
اپنے خطاب میں، دفاع کے سکریٹری نے اتنے کم عرصے میں کئی نامور مصنفین کے نظریات کو جمع کرنے اور انہیں ایک کتاب کی شکل میں مرتب کرنے کی کوششوں کے لیے کمانڈینٹ این ڈی سی ایئر مارشل دیپ تیندو چودھری اور این ڈی سی میں پریزیڈنٹس چیئر آف ایکسلینس ایئر وائس مارشل  ارجن سبرامنیم  کی کوششوں کی ستائش کی۔ انہوں نے اس کتاب کے اجراء کو ایک این ڈی سی کی قیادت کا ایک قدم قرار دیا اور ملک بھر کے یکساں فکر کے مخزن اور تربیتی اداروں سے ماہرانہ حکمرانی کے فن کی تیزی سے بدلتی فطرت کے بارے میں تفہیم فراہم کرنے کے لیے اس طرح کی پہل قدمیاں متعارف کرانے کی اپیل کی۔
یہ تعلیمی کوشش، جو این ڈی سی کی جانب سے کی گئی اپنی نوعیت کی اولین پہل قدمی ہے، ایک جامع قومی سلامتی گفت و شنید کا موقع فراہم کرتی ہے، جو بہتر پالیسیوں، حکمت عملیوں اور نظریات کی تشہیر اور ان کا مستقبل کے منظرنامے میں کس طرح بہترین طریقوں سے استعمال کیا جا سکتا ہے، کے بارے میں بہتر خیالات پیداکرے گی۔یہ پالیسی سازوں، قانون سازوں، سفراء حضرات، ماہرین تعلیم اور قیادت کے لیے قومی سلامتی کے مختلف امور کی تمام سطحوں پر ایک قابل بھروسہ کتاب ہے۔
جموں و کشمیر کے سابق گورنر جناب این این ووہرا، وویکانند بین الاقوامی فاؤنڈیشن کے ڈائرکٹر اور قومی سلامتی کے سابق نائب مشیر ڈاکٹر اروِند گپتا، لندن کے کنگس کالج کے بین الاقوامی روابط کے پروفیسر اور نئی دہلی میں واقع آبزرور ریسرچ فاؤنڈیشن کے تحقیق کے ڈائرکٹر ڈاکٹر ہرش وی پنت اور جے این یو کے پروفیسر راجیش راج گوپالن جیسے معروف حضرات نے اس کتاب کی حمایت کی ہے۔
اسٹیل کی وزارت
نیشنل منرل ڈیولپمنٹ کارپوریشن  نے ا پنی شروعات کے بعد سے پہلی سہ ماہی میں اب تک کا بہترین مظاہرہ کیا
نئی دہلی،14اگست 2021/ فولاد کی وزارت کے تحت سرکاری شعبے کی انٹرپرائز نیشنل ڈیولپمنٹ کارپوریشن  نے 8.91ملین ٹن لوہے کی پیداوار کی اورا س کی فروخت کی۔
|
|
|
|
پہلی سہ ماہی 
|
|
پہلی سہ ماہی 
|
|
فی صد اضافہ
|
|
پیداوار 
|
|
6.61
|
|
8.91
|
|
35 فی صد
|
|
فروخت 
|
|
.28
|
|
9.45
|
|
51 فی صد
|
|
کاروبار 
|
|
1938
|
|
6512
|
|
236 فی صد
|
|
ٹیکس سے پہلے فائدہ
|
|
79
|
|
4263
|
|
462 فی صد
|
|
ٹیکس ادائیگی کے بعد منافع 
|
|
533
|
|
3193
|
|
499 فی صد
مالی سال 2022 کی پہلی سہ ماہی کے دوران 9.45 ملین ٹن کا اضافہ گزشتہ برس کی اسی مدت کی پیداوار سے 35 فی صد زیادہ ہے۔ اس کے علاوہ گزشتہ سال کی اسی مدت میں ہونے والی فروخت سے 51 فی صد زیادہ فروخت درج کی گئی ہے۔
یہ شاندار مظاہرہ اس لئےممکن ہوسکا ہے کیونکہ گھریلو مانگ مضبوط ہوئی ہے اور بین الاقوامی خام لوہے کی قیمت اپنی بلندی پر تھی۔ کمپنی نے اپنی شروعات میں پہلی مرتبہ کسی مال سال کی پہلی سہ ماہی میں اتنی بہترین کارکردگی کا مظاہرہ کیا ہے۔
ٹیکس سے پہلے منافع  کے مطابق 4263 کروڑ روپے کا منافع حاصل کیا گیا۔ مالی سال 2021 کی پہلی سہ ماہی کے دوران 759 روپے ٹیکس ادائیگی سے پہلے منافع کمایا گیا تھا۔ اس حساب سے اس مرتبہ 462 فی صد کا اضافہ درج کیا گیا۔ اسی طرح ٹیکس ادائیگی کے بعد منافع  3193کروڑ روپے حاصل کیا گیا۔ مالی سال 2021 کی پہلی سہ ماہی کے دوران ٹیکس ادا کرنے کے بعد منافع 533 کروڑ روپے تھا۔ اس حساب سے اس مرتبہ 499 فی صد کا اضافہ درج کیا گیاہے۔ مالی سال 2022 کی پہلی سہ ماہی میں 6512 کروڑ وپے کا کاروبار کیا گیا۔ جبکہ گزشتہ برس اسی مدت میں ہونے والا کاروبار 1938 کروڑ روپے تھا۔ اس حساب سے 236 فی صد کا اضافہ درج کیا گیا۔
اس شاندار کارکردگی پر تبصرہ کرتے ہوئے این ایم ڈی سی کے سی ایم ڈی جناب سمیت دیب نے کہا کہ حکومت بنیادی ڈھانچے کے پروجیکٹس پر خرچ کرنے کے لئے عہد بستہ ہے، جس کی بنیاد پر ہم معمول کے حالات میں لوٹ رہے ہیں۔ یہ این ایم ڈی سی کے لئے بہت پرجوش اور حوصلہ افزا ہے۔
ش ح۔ ش ت۔ج
U-7852
(Visitor Counter : 134
نوجوانوں کے امور اور کھیل کود کی وزارت
کھیلوں کے مرکزی وزیر جناب انوراگ ٹھاکر نے ’دلّی ہاکی ویک اینڈ لیگ ‘ کا آغاز کیا ، کہا کہ کھیل مقابلے کھلاڑیوں کا حوصلہ بڑھاتے ہیں
نئی دلّی ،10 اکتوبر /
اہم جھلکیاں :
- ہم چاہتے ہیں کہ زیادہ سے زیادہ ریاستیں ، اس طرح کے مقابلوں کا انعقاد کریں تاکہ ہاکی کو فروغ دیا جا سکے اور نوجوان کھلاڑیوں کو اپنی صلاحیتوں کو مزید بہتر بنانے کا موقع ملے: کھیلوں کے وزیر
- 36 ٹیمیں ٹرافی کے لئے مقابلہ کر رہی ہیں اور بعد کے مراحل میں مزید ٹیمیں شامل ہو سکتی ہیں۔
نوجوانوں کے امور اور کھیلوں کے مرکزی وزیر جناب انوراگ سنگھ ٹھاکر نے آج ’’ دلّی ہاکی ویک اینڈ لیگ 22-2021 ء ‘‘ کا میجر دھیان چند نیشنل اسٹیڈیم میں افتتاح کیا ۔
اس موقع پر اظہارِ خیال کرتے ہوئے، جناب انوراگ سنگھ ٹھاکر نے کہا کہ ٹوکیو اولمپکس میں مردوں اور خواتین کی ٹیموں کی کامیابی نے بھارت میں قومی کھیل کے طور پر ہاکی کو نئی زندگی دی ہے ۔ تقریب میں اپنے خیالات کا اظہار کرتے ہوئے ، جناب ٹھاکر نے کہا کہ بھارت میں صلاحیت کی کوئی کمی نہیں ہے اور انہوں نے دلّی ہاکی کو ، اس پہل کے لئے مبارکباد دی ، جو بنیادی سطح پر مزید با صلاحیت کھلاڑیوں کو شامل کرنے میں مدد دے گی ۔ انہوں نے کہا کہ ہمارا مقصد عالمی سطح پر بہترین کارکردگی کے لئے بنیادی سطح کے ٹیلنٹ کی حوصلہ افزائی کرنا ہے۔ تربیت اور مقابلے یکساں طور پر اہم ہیں کیونکہ وہ کھلاڑیوں کے حوصلے بلند کرتے ہیں۔ وزیر موصوف نے کہا کہ ’’ ہم چاہتے ہیں کہ زیادہ سے زیادہ ریاستیں اس طرح کے مقابلوں کا انعقاد کریں تاکہ ہاکی کو فروغ دیا جا سکے اور نوجوان ٹیلنٹ کو اپنی مہارت کو مزید بہتر بنانے کا موقع ملے۔ ‘‘
دلّی ہاکی فیڈریشن کے تعاون سے اسپورٹس اتھارٹی آف انڈیا  کے زیرِ اہتمام ، ہاکی لیگ میں ٹرافی کے لئے کل 36 ٹیمیں حصہ لیں گی اور بعد کے مرحلوں میں مزید ٹیمیں شامل ہو سکتی ہیں۔ یہ مقابلہ آج سے شروع ہو رہا ہے اور ہر ہفتے کے آخر میں 4 میچ کھیلے جائیں گے۔ لیگ کا پہلا میچ دلّی یونیورسٹی کے شیام لال کالج اور فیتھ کلب  کے درمیان کھیلا گیا۔
Tweet
لیگ کی افتتاحی تقریب میں سابق بھارتی ہاکی کھلاڑی اور پدم شری ظفر اقبال ، ہاکی ورلڈ کپ  گولڈ میڈلسٹ بریگیڈیئر ایچ جے ایس چمنی اور سابق بھارتی ہاکی گول کیپر اور ارجن ایوارڈ یافتہ ہیلن میری اننوسینٹ نے بطور مہمان خصوصی شرکت کی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 9919
(Visitor Counter : 111
خوراک کی ڈبہ بندی کی صنعتوں کی وزارت
خوراک کی ڈبہ بندی کی صنعت کے لیے پیداوار سے منسلک ترغیبی اسکیم  فوڈ پروسیسنگ سیکٹر میں چمپئن برانڈز بنا کر خوراک کی ڈبہ بندی کی صلاحیت کو بڑھانے کی سہولت فراہم کرے گی
خوراک کی ڈبہ بندی کی صنعتوں کے وزیر مملکت جناب پرہلاد سنگھ پٹیل نے آج لوک سبھا میں ایک سوال کے تحریری جواب میں بتایا کہ خوراک کی ڈبہ بندی کی صنعتوں کی ترقی میں صنعت کاروں کے اہم کردار کو مدنظر رکھتے ہوئے، خوراک کی ڈبہ بندی کی صنعتوں کی وزارت  اپنی مرکزی سیکٹر کی امبریلا اسکیم – پردھان منتری کسان سمپدا یوجنا ، خوراک کی ڈبہ بندی کے لیے پیداوار سے منسلک ترغیبی اسکیم  اور مرکزی امداد یافتہ پی ایم فارملائزیشن آف مائیکرو فوڈ پروسیسنگ انٹرپرائزز  اسکیم کے ذریعے ان کی مدد کرتی ہے۔
پی ایم کے ایس وائی کی جزوی اسکیموں کے تحت، ایم او ایف پی آئی 15ویں مالیاتی کمیشن کی مدت کے لیے 4600 کروڑ روپے کے کل اخراجات کے ساتھ گرانٹ ان ایڈ کی شکل میں زیادہ تر کریڈٹ سے منسلک مالی امداد  فراہم کرتی ہے۔ وزارت 5 سال  کی مدت کے لیے پی ایم ایف ایم ای اسکیم کے ذریعے مائیکرو فوڈ پروسیسنگ انٹرپرائزز کو 10,000 کروڑ روپے کی مالیاتی، تکنیکی اور کاروباری مدد فراہم کرتی ہے، جبکہ پی ایل آئی ایس ایف پی آئی کا ہدف ہے کہ 6 سال  کے لیے 10,900 کروڑ روپے کے کل اخراجات کے ساتھ فوڈ پروسیسنگ سیکٹر میں چمپئن برانڈز بنانے کے لیے خوراک کی ڈبہ بندی کی صلاحیت کو وسعت دی جائے۔
تحریری جواب میں کہا گیا کہ وزارت نے پی ایم کے ایس وائی کی متعلقہ جزوی اسکیموں کے لیے تشخیصی مطالعہ کیا ہے اور اسکیموں کے رہنما خطوط میں ترمیم کی ہے جس میں اس کے ترغیبی ڈھانچے بھی شامل ہیں۔
وزارت نے نئی دہلی میں 3 سے 5 نومبر 2023 کے دوران عالمی فوڈ ایونٹ ’’ورلڈ فوڈ انڈیا 2023‘‘ کا انعقاد کرنے کا منصوبہ بنایا ہے۔ اس تقریب کا مقصد ملکی سرمایہ کاروں/ پروڈیوسرز/ پروسیسرز/ اداروں کو عالمی متعلقین کے ساتھ تعاون اور شراکت داری کا پلیٹ فارم فراہم کرنا ہے۔
کابینہ
کابینہ نے ہند اور سویڈن کے درمیان قطبی سائنس میں تعاون پر مفاہمت نامے کو منظوری دی
نئی دہلی ،08؍جنوری:وزیر اعظم جناب نریندر مودی کی سربراہی میں مرکزی کابینہ نے ہندوستان کی وزارت ارتھ سائنس اور سویڈن کی وزارت تعلیم اور ریسرچ کے درمیان پولر سائنس پر تعاون پر معاہدے کے مفاہمت نامے سے واقف کرایا۔ اس مفاہمت نامہ پر سویڈین کی سلطنت کے شہنشاہ کے دورے کے دوران 2؍دسمبر 2019ء کو دستخط کئے گئے تھے۔
ہندوستان اور سویڈن دونوں ہی نے انٹارکٹک معاہدے اور ماحولیات پر انٹارکٹک معاہدے اور ماحولیات کے تحفظ پر انٹارکٹک معاہدے کے پروٹوکول کے سگنیٹری ہیں، کیونکہ سویڈن آٹھ ملکوں میں سے ایک آرکٹک کونسل کا رکن ہے، جبکہ ہندوستان کو آرکٹک کونسل میں مشاہدہ کا درجہ حاصل ہے۔ سویڈن دونوں قطبین میں یعنی آرکٹک اور انٹارکٹک میں کئی سائنسی پروگرام چلارہا ہے۔ اسی طرح ہندوستان بحراعظم سمیت دونوں قطبی علاقوں میں تحقیقی پروگرام چلارہا ہے۔
قطبی سائنس میں ہندوستان اور سویڈن کے درمیان اس معاہدے سے دونوں ملکوں کو ایک دوسرے کی دستیاب مہارتوں کو مشترک کرنے میں مدد ملے گی۔
الیکٹرانکس اور اطلاعات تکنالوجی کی وزارت
انڈیا اسٹیک کوعالمی حیثیت حاصل ہوئی
بھارت انڈیا اسٹیک میں حصہ داری کے لئے ٹرینیڈاڈ اور ٹوبیگو کے ساتھ مفاہمت نامہ پر دستخط کئے
‘‘یہ وزیر اعظم نریندر مودی کا ویژن ہے کہ وہ دنیا بھر کے ممالک کو، خاص طور پر ان ممالک کو جو اپنی ڈجیٹلائزیشن کی کوششوں میں پیچھے رہ گئے ہیں انڈیا اسٹیک کی پیشکش کریں۔’’: وزیرمملکت راجیو چندر شیکھر
‘‘یہ جدید ترین اختراع کاری پر کام کرنے والے اسٹارٹ اپس، ڈیولپرز اور سسٹم انٹیگریٹرز کا ایک مضبوط ماحولیا تی نظام تشکیل دے گا’’: وزیرمملکت راجیو چندرشیکھر
انڈیا اور ٹرینیڈاڈ اور ٹوباگو نے انڈیااسٹیک کے اشتراک پر ایک مفاہمت کی یادداشت پر دستخط کیے ہیں - یہ کھلے اے پی آئیز اور ڈیجیٹل عوامی سامان کا ایک مجموعہ ہے جس کا مقصد شناخت، ڈیٹا اور ادائیگی کی خدمات کو بڑے پیمانے پر سہولت فراہم کرنا ہے۔
دونوں فریقوں نے صلاحیت سازی، تربیتی پروگراموں، بہترین طریقوں کے تبادلے، سرکاری حکام اور ماہرین کے تبادلے، آزمائشی یا ڈیمو حل وغیرہ کے ذریعے ڈیجیٹل تبدیلی کے شعبوں میں تعاون کرنے پر اتفاق کیا۔
یہ تعاون ہنرمندی کی ترقی اور انٹرپرینیورشپ اور الیکٹرانکس اور آئی ٹی کے مرکزی وزیر مملکت جناب راجیو چندر شیکھر کی ٹرینیڈاڈ اور ٹوباگو کے ڈیجیٹل ٹرانسفارمیشن کے وزیر سینیٹر مسٹر ہاسل باچس سے گزشتہ ہفتے ملاقات کے بعد سامنے آیا ہے۔
میٹنگ کے دوران، انہوں نے اطلاعاتی ٹکنالوجی، ابھرتی ہوئی ٹیکنالوجیز اور انڈیا اسٹیک کے شعبوں میں باہمی تعاون پر تبادلہ خیال کیا۔
انڈیا اسٹیک کی پیشکشوں کی اہمیت کو اجاگر کرتے ہوئے،وزیرمملکت جناب راجیو چندر شیکھر نے کہا، ‘‘وزیر اعظم جناب نریندر مودی جو واسودھیوا کٹمبکم  کے اصول پر یقین رکھتے ہیں، نے ہمیشہ دنیا بھر کے ممالک کو انڈیا اسٹیک کی پیشکش کی حوصلہ افزائی کی ہے۔ خاص طور پر ان لوگوں کے لیے جو اپنی ڈجیٹلائزیشن کی کوششوں میں پیچھے رہ گئے ہیں۔ انڈیا اسٹیک کی مدد سے یہ ممالک ڈجیٹلائزیشن کی سیڑھی پر تیزی سے چڑھ سکتے ہیں اور اپنی معیشتوں اور حکمرانی کو تبدیل کر سکتے ہیں۔
جناب راجیو چندر شیکھر نے مزید کہا، ‘‘یہ جدید ترین اختراع کاری پر اپنے ارد گرد کام کرنے والے اسٹارٹ اپس، ڈیولپرز اور سسٹم انٹیگریٹرز کا ایک مضبوط ماحولیاتی نظام بنائے گا۔’’
مفاہمت نامہ پر الیکٹرانکس اور آئی ٹی کی وزارت، نیشنل ای گورننس ڈویژن، الکٹرانکس اوراطلاعاتی ٹکنالوجی کی وزارت اور وزارت خارجہ کے حکام کی موجودگی میں دستخط کیے گئے۔
جون 2023 سے، ہندوستان نے انڈیا اسٹیک کو شیئر کرنے کے لیے پہلے ہی آرمینیا، سیرا لیون، سورینام، اور اینٹیگوا اور باربوڈا جیسے ممالک کے ساتھ مفاہمت ناموں پر دستخط کیے ہیں جبکہ ماریشس، سعودی عرب جیسے بہت سے ممالک نے دلچسپی ظاہر کی ہے اور انڈیا اسٹیک پر تعاون کو حتمی شکل دینے کے اگلے درجے کے مرحلے پر ہیں۔ اسی طرح کے ایک مفاہمت نامے پر پاپوا نیو گنی کے ساتھ بھی گزشتہ ماہ دستخط کیے گئے تھے، جو عالمی سطح پر اس اقدام کی بڑھتی ہوئی دلچسپی اور قبولیت کو ظاہر کرتا ہے۔یوپی آئی جو انڈیا اسٹیک کا بھی ایک حصہ ہے، فرانس، متحدہ عرب امارات، سنگاپور اور سری لنکا میں قبول عام حاصل کررہا ہے ۔
کارپوریٹ امور کی وزارتت
آئی ای پی ایف اے نے نوجوان طلباء/اسکالرز سے انٹرنشپ پروگرام کے لیے درخواستیں طلب کیں
کارپوریٹ امور کی وزارت  کی انوسٹر ایجوکیشن اینڈ پروٹیکشن فنڈ اتھارٹی  نے 19 فروری 2023 سے شروع ہونے والے اپنے مختصر مدتی انٹرنشپ پروگرام کے لیے نوجوان طلباء/اسکالرز سے درخواستیں طلب کی ہیں۔ اس پروگرام کا مقصد نوجوان طلباء/اسکالرز کو اس اتھارٹی کی بیداری، تحقیق اور متعلقہ کام کاج میں حصہ لینے کا موقع فراہم کرنا ہے۔ اس پروگرام کے تحت، ممکنہ انٹرنز کو مختصر مدت کے لئے پلیسمنٹ کی پیشکش کی جائے گی اور اس کا مقصد اس تنظیم کی پالیسیوں ، پروگراموں اور سرگرمیوں کے بارے میں ان کی رہنمائی کرتے ہوئے اس اتھارٹی کے مینڈیٹ پر نئے نقطہ نظر والے باصلاحیت نوجوانوں سے قیمتی مشورے اور تعاون حاصل کرنا ہے ۔مختلف کالجوں/یونیورسٹیوں کے طلباء کے ذریعہ اس کے لیے درخواست دیے جانے کا امکان ہے۔ اپنی انٹرن شپ کو کامیابی کے ساتھ پوری کرنے والے طلباء کو اس اتھارٹی کی طرف سے انٹرن شپ سرٹیفکیٹ حاصل ہوگا۔
اپلی کیشن فارم سمیت اس پروگرام کی تفصیل https://www.iepf.gov.in/. لنک پر دستیاب ہے۔
درخواست جمع کرانے کی آخری تاریخ 19.03.2023 ہے۔
انٹرن شپ کے لیے تعلیمی کارکردگی اور ذاتی انٹرویو پر مبنی انتخاب کے عمل کااستعمال کیا جائے گا۔ فیز-I میں زیادہ سے زیادہ 10 انٹرنز کا انتخاب کیا جائے گا، اور اس تعداد کو بعد کے مراحل میں بڑھایا جا سکتا ہے۔
تفصیلات کے لیے جناب سُمت اگروال، آئی ای پی ایف اے ، گراؤنڈ فلور، جیون وہار بلڈنگ، پارلیمنٹ اسٹریٹ، نئی دہلی-110001 یا فون نمبر- 011-23441733  سے رابطہ کریں۔
آئی ای پی ایف اے اتھارٹی کے بارے میں
آئی ای پی ایف اتھارٹی کا قیام کمپنی ایکٹ 2013 کی دفعہ 125 کی ذیلی دفعہ  کے تحت کیا گیا ہے اور اس کا مقصد انویسٹرز ایجوکیشن ، بیداری اور پروٹیکشن کو فروغ دینا اور آئی ای پی ایف فنڈ کا انتظام کرنا ہے۔ اس میں عام لوگوں کے درمیان انویسٹرس تعلیم کی رفتار کو تیز ترکرنے کے لیے کئی طرح کی سرگرمیاں شروع کی ہیں۔
وزارات ثقافت
نائب صدر جمہوریہ نیشنل اسکول آف ڈراما کے جلسۂ تقسیم اسناد میں 200 سے زیادہ طلبا کو ڈپلومہ سے نوازیں گے
نئی دہلی،03 اگست / نائب صدر جمہوریہ ہند جناب ایم وینکیا نائیڈو 05 اگست 2019 کو شام پانچ بجے نئی دلی میں نیشنل اسکول آف ڈراما کے ابھی منچ آڈی ٹوریم میں منعقد ہونے والے نیشنل اسکول آف ڈراما  کے جلسۂ تقسیم اسناد میں شرکت کریں گے۔ سال 2010 سے 2019 کے درمیان این ایس ڈی میں تین سال کا کورس مکمل کرنے والے 200 سے زیادہ طلبا کو جلسۂ تقسیم اسناد میں نائب صدر جمہوریہ ہند ڈپلومہ سے نوازیں گے۔
اس جلسۂ تقسیم اسناد میں نائب صدر جمہوریہ مہمان خصوصی ہوں گے جبکہ ثقافت اور سیاحت کے وزیر مملکت  جناب پرہلاد سنگھ پٹیل معزز مہمان کے طور پر شرکت کریں گے۔ ثقافت کی وزارت کے سکریٹری جناب ارون گویل نیشنل اسکول آف ڈراما کے سابق چیئرمین جناب چندر شیکھر کامبرا اور ممتاز تھیئٹر شخصیت اور نیشنل اسکول آف ڈراما کے سابق ڈائریکٹر جناب رتن تھیئم بھی اس موقعے پر موجود ہوں گے۔ جبکہ این ایس ڈی سوسائٹی کے کارگزار چیئرمین ڈاکٹر ارجن دیو چرن اور نیشنل اسکول آف ڈراما کے ڈائریکٹر انچارج جناب سریش شرما بھی اس موقعے پر موجود ہوں گے۔
نیشنل اسکول آف ڈراما سے ڈرامے کے فنون میں کورس مکمل کرنے کے بعد مجموعی طور پر 237 طلبا اپنا ڈپلومہ حاصل کریں گے۔ این ایس ڈی دنیا میں سب سے اگلی صف کا تھیئٹر ٹریننگ انسٹی ٹیوٹ ہے جس کو حال ہی میں امریکہ کی سی ای او ورلڈ میگزین نے بہترین فلم اسکولوں کے درمیان 14واں درجہ دیا ہے۔
نیشنل اسکول آف ڈراما  کے بارے میں:
نیشنل اسکول آف ڈرما 1959 میں قائم کیا گیا تھا۔ ہندوستان میں یہ اپنی طرح کی واحد اور خودمختار تنظیم ہے۔ حکومت ہند کی وزارت ثقافت اس کے لیے مکمل مالیاتی بندوبست کرتی ہے۔ دنیا میں سب سے آگے کی صف کےتھیئٹر کے تربیتی ادارے این ایس ڈی کا قیام سنگیت ناٹک اکیڈمی کے تحت کیا گیا تھا اور 1975 میں اِسے آزاد وجود حاصل ہوا۔ تھیئٹر کے ہر پہلو کے بارے میں تھیوری کو عملی طور پر نافذ کرنے پر خصوصی توجہ دیتے ہوئے یہاں پر ایک تین سالہ کل وقتی رہائشی تربیتی پروگرام چلایا جاتا ہے۔ یہاں کے سابق طلبا اور فیکلٹی کے ارکان کے بڑے ناموں کی فہرست اس بات کو یقینی بناتی ہے کہ اداکاری کے معاملے میں اس ادارے کی قائدانہ حیثیت برقرار رہے۔ اِس ادارے سے پاس ہونے والے تھیئٹر کی کئی شخصیات جن میں ڈراما نویس ، اداکار، ہدایت کار، سیٹ اور لائٹ ڈیزائنر اور موسیقی کے ہدایتکار شامل ہیں۔ انہوں نے ہندوستانی تھیئٹر کو مالا مال کیا ہے اور ان کا یہ عمل اب بھی جاری ہے۔ تھیئٹر کے علاوہ این ایس ڈی میں تربیت حاصل کرنے والوں نے دیگر میڈیا پر بھی اپنی امٹ چھاپ چھوڑی ہے۔ این ایس ڈی کے پرفارمنگ کے دو شعبے ہیں - ریپرٹری کمپنی اور تھیئٹر ان ایجوکیشن کمپنی  جو کہ بتدریج 1964 اور 1989 میں شروع کیے گئے تھے۔ یونیورسٹی گرانٹ کمیشن نے 2005 میں نیشنل اسکول آف ڈراما کو ڈیمڈ یونیورسٹی قرار دیا تھا۔ لیکن نیشنل اسکول آف ڈراما نے حکومت سے درخواست کی ہے کہ اس کو قومی اہمیت کا ایک ادارہ ہی قرار دیں۔ اس طرح ڈیمڈ یونیورسٹی کے درجے کو تسلیم نہیں کیا گیا۔
بہت چھوٹی، چھوٹی اور درمیانی صنعتوں کی وزارت
صنعتوں کو مثبت طریقہ کار اپنانا چاہئے اور کووڈ-19 بحران کے خاتمے کےبعد پیدا ہوئے مواقع کو بروئے کار لانا چاہئے: جناب گڈکری
نئی دہلی، 7 ؍مئی، 2020،ایم ایس ایم ای اور سڑک نقل وحمل نیز شاہراہوں کے وزیر جناب نتن گڈکری نے کہا ہے کہ صنعتوں کو اپنا نظریہ مثبت رکھنا چاہئے اور کووڈ-19وبائی مرض کے خاتمے کےبعد امکانی طور پر سامنے آنے والے مواقع کو بروئے کار لانا چاہئے ۔ وزیر موصوف ‘‘ایم ایس ایم ای اور بنیادی ڈھانچہ، مابعد کووڈ-19:بھارتی معیشت کی ان دونوں لائف لائنوں کی لائف ’’ کے موضوع پر منعقدہ ایک ویبینار سے خطاب کر رہے تھے۔ اس ویبینار کا اہتمام آج اندور مینجمنٹ ایسوسی ایشن کی جانب سے کیاگیاتھا۔
جناب گڈکری نے صنعت سے کہا کہ اس امر کو یقینی بنایا جانا چاہئے کہ کووڈ-19 کےپھیلاؤ کی روک تھام کے لئے صنعتوں کی جانب سےضروری تدارکی اقدامات کئے جائیں۔ انہوں نے زور دے کر کہا کہ اداروں کو یہ یقینی بنانا چاہئے کہ ان کے کارکنان اور عاملین کی نگہداشت کی جائے اور انہیں خوراک، پناہ گاہ فراہم کی جائے اور سماجی طور پر فاصلہ برقرار رکھنے کے قواعد پر بھی عمل کیا جائے۔ انہوں نے کہا کہ صنعت کو مثبت طریقہ کار اپنانا چاہئے اور کووڈ -19 کے خاتمے کے بعد سامنے آنے والے مواقع کو بروئے کار لانا چاہئے۔
انہوں نے کہا کہ تما م تر شراکت داروں کو عوام کی زندگی اور روزی روٹی کو یقینی بنانے کے ساتھ ساتھ اس بحران سے نمٹنے کے لئے مربوط طریقہ کار اپنا نا چاہئے۔ جناب گڈکری نے صنعتی شعبے سے یہ بھی کہا کہ وہ اپنا نظریہ مثبت بنائے رکھیں یعنی انہیں اس مشکل گھڑی میں مثبت طریقہ کار اپنا کر بحران کے خاتمے کی توقع رکھنی چاہئے۔
وزیرموصوف نے زور دے کر کہا کہ برآمدات کو فروغ دینے پر توجہ مرکوز کی جانی چاہئے اور یہی وقت کی ضرورت ہے۔ اس کے علاوہ انہوں نے کہا کہ درآمداتی متبادل پر بھی توجہ مرکوز کرنا ضروری ہے تاکہ درآمدات کی جگہ گھریلو پیداوار لے سکے۔ وزیر موصوف نے جاپان کا ذکر کرتےہوئے کہا کہ جاپان نے چین سے جاپانی سرمایہ کاری واپس لینے اور کسی دیگر ملک میں منتقل ہونے کے لئے اپنی صنعتوں کو خصوصی پیکیج کی پیشکش کی ہے۔ انہوں نے خیال ظاہر کیا کہ یہ بھارت کےلئے ایک موقع ہے اور اسے ہاتھ سے نہیں جانے دینا چاہئے۔
پیش کی گئی تجاویز اور اٹھائے گئے موضوعات میں سے چند مختصر موضوعات اس طرح ہیں۔کام کاج کی پونجی کو 30فیصد کی اضافی پونجی کے طور پر اضافے سے ہمکنار کرنا یعنی 10فیصد اضافہ، کمپنیوں سے متعلق ایکٹ میں نرمی تاکہ کووڈ-19 سے متاثرہ مزدوروں کے فوائد کےلئے لکویڈیٹی فراہم ہو سکے، مزدورقوانین، بجلی کے بلوں وغیرہ کے سلسلے میں لاک ڈاؤن کے دوران نرمی، جی ایس ٹی اور ایڈوانس ٹیکس کو ملتوی کرنا، رضاکارانہ طور پر آمدنی کے انکشاف سے متعلق اسکیم کے مماثل کووڈ-19 کے لئے ایک اسکیم متعارف کرانا وغیرہ۔
جناب گڈکری نے نمائندگان کی جانب سے پوچھے گئے سوالات کا جواب دیا اور حکومت کی جانب سے تمام تر ممکنہ امداد کی یقین دہانی کرائی۔ انہوں نے بتایا کہ وہ متعلقہ محکموں کے ساتھ یہ موضوعات اٹھائیں گے۔
۔۔۔۔۔۔۔۔۔۔۔
م ن۔ک ا۔
U-2366
(Visitor Counter : 108
وزیراعظم کا دفتر
وزیر اعظم جناب نریندر مودی نے جن دھن یوجنا کے سات سال مکمل ہونے پر خوشی ظاہر کی اور اسے بھارت کی ترقی کی سمت ہمیشہ کے لیے بدلنے والی پہل بتایا
وزیر اعظم جناب نریندر مودی نے پی ایم جن دھن یوجنا کے سات سال مکمل ہونے پر خوشی ظاہر کی ہے۔ وزیر اعظم نے ان سبھی لوگوں کی بے پناہ کوششوں کی بھی تعریف کی، جنہوں نے پی ایم جن دھن یوجنا کو کامیاب بنانے کے لیے کام کیا ہے۔
وزیر اعظم نے کئی ٹوئٹ کے ذریعے کہا:
’’آج بھارت کی ترقی کی سمت کو ہمیشہ کے لیے بدلنے والی ایک پہل #PMJanDhan کے سات سال پورے ہو رہے ہیں۔ اس نے مالی شمولیت اور باوقار زندگی کے ساتھ بے شمار ہندوستانیوں کی با اختیاری کو یقینی بنایا ہے۔ جن دھن یوجنا سے شفافیت بڑھانے میں بھی مدد ملی ہے۔
میں ان تمام لوگوں کی بے پناہ کوششوں کی تعریف کرتا ہوں، جنہوں نے #PMJanDhan کو کامیاب بنانے کے لیے کام کیا ہے۔ ان کی کوششوں نے ہندوستانیوں کی زندگی کو زیادہ معیاری بنانے کو یقینی بنایا ہے۔‘‘
ریلوے کی وزارت
منسوخ ٹکٹوں کی رقم واپسی
بھارتی ریلویز نے ریل گاڑیوں کی بکنگ کا طریق کار سارے سال ایک جیسا نہیں رہتا اور اس میں فائدے اور مندے کی مدتوں کے دوران فرق آتارہتا ہے۔ زیادہ مسافروں کی مدت کے دوران ریل گاڑیوں کی بکنگ خاص طورپر زیادہ بھیڑوالے راستوں پر بھرپور رہتی ہےجبکہ مندے کی مدت کے دوران اور کم بھیڑوالے راستوں پر ریل گاڑیوں کی بکنگ کم ہوتی ہے۔ جو ویٹنگ لسٹ کے ٹکٹس ، کنفرمڈ سیٹوں کی منسوخی کے عوض خالی جانے والی سیٹوں کی وجہ سے جاری کئے جاتے ہیں ، ان میں اس بات کا خیال رکھا جاتا ہے کہ مسافر ،سیٹوں کی دستیابی نہ ہونے کے سبب واپس نہ چلے جائیں نیز ریلوے کے محکمے کو مانگ کے طریق کار جائزہ لینے میں مدد ملے ۔ بھارتی ریلوے میں چلنے والی ریل گاڑیوں کی ویٹنگ لسٹ پوزیشن پر لگاتار نظر رکھی جاتی ہے اور اضافی مانگ کو پورا کرنے کے لئے موجودہ ریل گاڑیوں کی گنجائش میں اضافہ کردیا جاتا ہے، خصوصی ریل گاڑیاں چلائی جاتی ہیں ، نئی ریل گاڑیاں چلائی جاتی ہیں اور موجودہ ریل گاڑیوں کی آمدورفت کی تعداد میں اضافہ کردیا جاتا ہے ،جس کا دارومدار ممکن ہونے کی صورتحال پر ہے۔
جیسے ہی کوئی ٹکٹ ،جس میں سبھی مسافروں کی صورتحال ، پہلے ریزرو یشن چارٹ کی تیاری کے وقت ویٹنگ لسٹ میں لکھی جاتی ہے،خود بخودمنسوخ ہوجاتا ہے اور اس کی رقم واپسی کی ہدایت اگلے ہی دن بینک کو بھیج دی جاتی ہے۔
اگر پیسہ نکال لیا جاتا ہے اور ٹکٹ بک نہیں کیا جاتا تو رقم کی خود بخود واپسی کا عمل بھارتی ریلوے کی کیٹرنگ اورٹورز م کارپوریشن شروع کردیتی ہے۔ریفنڈ کی رقم پیمنٹ گیٹ وے / اس بینک کو بھیجنے کی ہدایت دے دی جاتی ہے، جس کے ذریعہ یہ رقم موصول ہوئی تھی۔عام طورپر کوئی بینک رقم واپسی کے لئے مندرجہ ذیل طریق کار اپناتا ہے۔
- نیٹ بینکنگ / والٹ / کیش کارڈ لین دین تین سے چار کام کاج کے دن ۔
- کریڈٹ کارڈ / ڈیبٹ کارڈ لین دین چھ سے سات کام کاج کے دن ۔
یہ جانکاری ریلویز مواصلات اور الیکٹرانکس و اطلاعالتی ٹکنالوجی کے وزیر جناب اشونی ویشنو نے آج لوک سبھا میں ایک سوال کے تحریری جواب میں فراہم کی